google/wiki40b huggingface dataset:
Thrugot Ulvsson Fagerskinna

Stormann

Thrugot var en stormann fra Jylland som var kong Svein Estridssons hirdstyrer. Thrugot var sammen med kongen i slaget utenfor Halmstad i 1062, og senere sto han blant Knut den helliges tilhengere. Thrugot knyttes til Galicia i det nordvestlige Spania. Antagelig er denne forbindelsen grunnet hans far Ulv som hviler på en legendarisk grunn. På moderne dansk kalles Thrugot eksempelvis Thrugot Ulfsen Fagerskind af Galizia. Hans betydning ligger i at han er stamfar til Thrugotslekten. Han nevnes i flere middelalderkilder, blant annet i den norrøne Knytlinga saga og hos Saxos fortellinger.

Thrugotslekten

Thrugot ble gift med Torgunna Vagnsdatter, datter av Vagn Åkesson og Ingeborg Torkelsdatter. Hans datter var Bodil Thrugotsdatter som ble gift med kong Erik Eiegod. Han også minst to sønner, Astrad Thrugotsson og Svend Thrugotsson, begge knyttet til Erik den helliges hird. Fra Svend nedstammer de senere mektige biskopene i Lund. Han var far til Asser og farfar til Eskil. Også historikeren Sven Aggesen tilhørte slekten som Eskils nevø.
Både middelalderens og moderne historikere har problematisert slektskapet. Saxo fjernet Vagn Åkessons navn fra omtalen av slaget ved Hjørungavåg. Grunnen var antagelig at han var et symbol på Thrugotslekten som i sin tid besto av betydningsfulle motstandere av erkebiskop Absalon. Saxos oppdragsgiver var Absalon.
Lars Hermanson ser den politiske maktkampen i 1100-tallets danske samfunn som en kamp mellom ulike sosiale nettverk innenfor et avgrenset politisk elitesjikt. Bodil Thrugotsdatters slektskap tilbake til Thrugot kan således også betviles: «Saxos 'Thrugotus' och Knytlingas 'Thorgot' (eller Thorgaut) behöver följaktligen inte ha något att göra med trundsläkten. Bodils ädla härkomst måste således sökas på annat håll. Bodil beskrivs i abbot Wilhelms Genealogia som Botilde regina de nobilissima Danorum prosapia orta.».
Integrativ medisin

Integrativ medisin eller helhetsmedisin er en form for medisinsk praksis der konvensjonell medisin utøves i kombinasjon med alternativ medisin av medisinsk sertifisert personell. Den amerikanske legen Andrew Weil regnes som opphavsmannen til integrativ medisin.
Integrativ medisin har i særlig grad fått innpass i USA og Storbritannia. Særlig i sammenhenger hvor det er konkurranse om pasientene har dette blitt populært.
I likhet med den rendyrkede alternative medisin møtes integrativ medisin med stor skepsis fra fagmiljø for konvensjonell medisin. Andrew Weil ble i 2009 pålagt av amerikanske myndigheter å stanse markedsføringen av et kosttilskudd som ble hevdet å kunne forhindre svineinfluensa. To britiske universitetet tilbød i en kort periode undervisning i integrativ medisin, men etter massiv kritikk ble dette lagt ned.
I Skandinavia har integrativ medisin blitt frontet av den svenske legen Per-Arne Öckerman. Han hevder å ha påvist klinisk effekt av healing gjennom blodprøver, og å ha dokumentert store forskjeller i nivået av frie radikaler hos personer som har inntatt antioksidanter gjennom kosttilskudd.
Fylkesvei 3818

Fylkesvei 3818 går i Homme i Valle kommune. Veien er 1,1 km lang.
Frem til 2019 hadde veien betegnelsen Fylkesvei 335.
Stone (vektenhet)

Stone (forkortet på engelsk som st.) er en vektenhet som er lik 6.35029318 kg.
England og andre germansktalende land i Nord-Europa brukte forskjellige forskjellige stanardiserte versjoner av denne vektenheter for handel, men fra midten av det 19. århundret begynte kilogram å bli brukt mer.
Europamesterskapet i fekting

Europamesterskapet i fekting ble arrangert første gang i 1981 i Foggia, og arrangeres hvert år.
NM i hopp uten tilløp 1956

NM i hopp uten tilløp 1956 var en del av NM i friidrett 1956.
Mesterskapet ble arrangert i Moss 26. februar. Arrangør var Moss IL.
Terry Slater

Terry Slater (født i London, England) er en engelsk tidligere musiker og musikkmanager.

Karriere

Som ung spilte han som konsertmusiker for band som Chuck Berry, Fats Domino, Little Richard og Everly Brothers med flere. Etter mange år som konsertmusiker, begynte han i 1972 og jobbe innen musikkbransjens kommersielle side, blant annet med en karriere i EMI i England, hvor han tilslutt endte som direktør i 1979. Han jobbet med band og artister som Queen, Kate Bush,Sex Pistols og Duran Duran. Han sluttet etter en stund og jobbet selvstendig på jakt etter talentfulle band.

Slater og a-ha

Slater var den som «oppdaget» det norske popbandet a-ha, og kalles ofte for «det fjerde medlemmet av a-ha». Med hans lange erfaring innen musikkbransjen, ble han bandets første manager, og spilte en vital rolle i historien om a-ha. Sammen med John Ratcliff stiftet han selskapet T.J. Management for å ta seg av a-ha.
Samarbeidet tok slutt etter albumet Memorial Beach fra 1993. På Minor Earth Major Sky fra 2000, bandets første album etter en syv år lang pause, var det Brian Lane og hans Bandana Management som sto for managementet.
Andy Sheppard

Biografi

Sheppard ble født i Warminster, Wiltshire i 1957. I en alder av 19 år dukket han opp som musiker i Salisbury-baserte moderne jazzkvartetten Sphere i slutten av 1970-åra, og var med på gigger bare tre uker etter at han startet å spille.Han finslipte sine saksofonferdigheter på jazzklubber i Storbritannia og Europa i 1980-åra. Han har også spilt med verdensmusikk-orkestreog med mer etablerte improvisatører som Keith Tippett. Mens han fortsatt var med i Sphere, flyttet Sheppard til Paris, der han arbeidet med de franske bandene Lumière and Urban Sax. 
På midten av 1980-tallet vendte Sheppard tilbake til Storbritannia og spilte ofte på Ki Longfellow-Stanshalls og Vivian Stanshalls Bristol-baserte Old Profanity Showboat, og platedebuterte med et soloalbum under eget navn, der han briljerer i samspill med Randy Brecker og Steve Swallow, som også produserte albumet. Albumet ble godt mottatt og gjorde at Sheppard ble tildelt nykommer-prisen ved British Jazz Awards i 1987, etterfulgt av beste instrumentalist-prisen i 1988. I 1987 ble Sheppard med i George Russells Living Time Orchestra og turnerte med Gil Evans.
Det andre solo albumet hans, Introductions In The Dark, ble sluppet i 1989. Albumet kom på de britiske hitlistene noe som var svert uvanlig for en jazz plate. Som en følge av dette ble Sheppard tildelt prisene for Beste album og Beste instrumentalist i British Jazz Awards 1989, og ble gjenstand for oppmerksomhet fra fjernsyn med dokumentarer både i BBC og ITV, og turnerte verden med den første Verdens jazz group for å spille i Ytre Mongolia.
Sheppard dannet sitt første storband, Soft On The Inside Band, og i 1990 slapp de et album med samme navn. Bandet inneholdt mange kjente jazzmusikere, som Han Bennick trommer, Claude Deppa trompet og Gary Valente trombone. Dette bandet ble til Co-Motion, som fikk med Steve Lodder keyboards og Sylvan Richardson bass, og ga ut et album i 1991 under eget navn. Etter dette signerte Sheppard en avtale med Blue Note, som utga albumet Rhythm Method i 1993. Co-Motion bandet ble utvidet i denne anledningen og kalte seg Big Co-Motion. De spilte inn et live-album i Londonjazzklubben Ronnie Scotts Jazz Club, Delivery Suite, som ble utgitt av Blue Note i 1994.
Dark Thrones and Black Flags

Dark Thrones and Black Flags er det fjortende studioalbumet til det norske black metal-bandet Darkthrone, utgitt 20. oktober 2008.
Andre mellomepoke i Egypt

Slutten på mellomriket

Det framstående egyptiske tolvte dynasti, en storhetstid for Egypt, ebbet ut ved slutten av 1800-tallet f.Kr. da dronning Sobekneferu (1806–1802 f.Kr.) døde. Tilsynelatende hadde hun ingen arvinger, noe som førte det tolvte dynasti ut i en brå slutt, det samme skjedde med gullalderen som preget mellomriket, og ble etterfulgt av det langt svakere trettende dynasti. Det sistnevnte dynastiet styrte fra Itjtawy («Griper-av-de-to-land») i nærheten av Memfis og el-Lisht, rett sør for spissen av Nildeltaet.
Det trettende dynasti er kjent for tiltredelsen av den første formelt anerkjente semittiske konge, Khendjer. Dette dynastiet viste seg ikke i stand til å holde på hele det egyptiske området, og en provinsiell herskerfamilie av kanaanittisk opprinnelse i Avaris, lokalisert i sumpområdene i det østlige Nildeltaet, brøt ut fra den sentrale autoriteten for å danne det fjortende dynasti.
Turn under Middelhavslekene 1993

Turn under Middelhavslekene 1993. Turn var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var tolvte gangen som turn var med på programmet under middelhavslekene. Det ble konkurrert i fjorten øvelser, åtte for menn og seks for kvinner. Frankrike ble beste nasjon med fem gullmedaljer foran Italia som også vant fem gull.
Dusken.no

Dusken.no er en flermedial nettavis for, av og om studentene i Trondheim. Nettavisen oppstod i 18. mai 1994 som en nettversjon av Under Dusken, men ble relansert under sitt nåværende navn 31. oktober 2012. Dusken.nos redaksjonelle innhold er i hovedsak rettet mot Trondheimsstudenter, og oppdateres daglig med nyheter, sport, kultur, debatt- og forbrukerstoff. Avisen produseres utelukkende på frivillig basis av Trondheimsstudenter. Dusken.no er også tilholdssted for de øvrige studentmediene i Trondheim: studentradioen Radio Revolt, papiravisen Under Dusken og nett-tven Student-TV.
Dusken.no blir utgitt av mediehuset Studentmediene i Trondheim AS, som eies av Studentersamfundet i Trondheim og Studentsamskipnaden i Trondheim. Styret i Studentmediene innsetter ansvarlig redaktør, som også har fullt redaksjonelt ansvar for mediene Radio Revolt, Under Dusken og Student-TV. Ansvarlig redaktør per dags dato er Inga Skogvold Rygg. Nettredaktør er Vilde Mariussen.
Mary av Gueldres

Mary av Gueldres (født 1433, død 1463) var Jakob II av Skottlands dronning. Hun var eneste datter (og arving) av Arnold von Geldern, som var hertug av Gueldres i Burgund. Hun ble gift med Jakob III av Skottland (1430–1460) i Holyrood Abbey i Edinburgh (1449). Hun født ham åtte barn.
Hun fungerte som regent for sin sønn, Jacob III av Skottland, da hennes mann døde på grunn av et uhell i en alder av knappe 30 år. Jacob II inspiserte en kanon som eksploderte ved et uhell. Sønnen ble kronet i en alder av ni år ved Kelso Abbey den 10. august 1460.
Under hennes styre var Skottland uforstyrret av invasjon og herjinger fra England som var mer enn nok opptatt med rosekrigene, og Skottland ble derfor etterlatt i fred. Derfor hadde handelen og økonomien en viss framgang. Under rosekrigene støttet hun Huset Lancaster, da hun i 1460 gav Margaret av Anjou en hær. Til gjengjeld ble Berwick-upon-Tweed avstått til Skottland.
Mary var troende kristen og grunnla kirken Trinity College Church ved Royal Mile i Edinbourg ca. 1460 til minne om hennes avdøde mann, men det eneste som gjenstår nå er kirkens sanktuarium som fungerer som stedet hvor messingen blir pusset. Hun fikk også bygget King’s Pillar i St. Giles til minne om sin manns tragiske skjebne.
Mary døde ved Ravenscraig Castle i Fife, og ble gravlagt Trinity College Church, skjønt hennes kiste ble flyttet til Holyrood Abbey i 1848.
McGoohan's Blues

McGoohan's Blues er en låt på Roy Harpers album fra 1969. I en artikkel i The Independent i 2002 het det at Harper «was the first to recognize a kindred spirit in The Prisoner [en britisk TV-serie]. In 1969, he included the epic "McGoohan's Blues", "inspired by the actor's depiction of the establishment rebel," on his Folkjokeopus album». (Skuespilleren som sitatet viser til er Patrick McGoohan.)
Boka, The International Who's Who in Popular Music 2002 nevner denne låta og seks av hans andre komposisjoner.
Sangen er en av hans to som nevnes i Izzy Youngs bok fra 2013, The Conscience of the Folk Revival: The Writings of Israel "Izzy" Young.
Cruella de Vil

Cruella de Vil er en fiktiv figur og hovedskurk i romanen Hundre og en dalmatinere fra 1956 skrevet av Dodie Smith. 
Hun dukker dermed også opp i filmatiseringene av romanen; tegnefilmen 101 dalmatinere – En sjarmør i pels (1961) og realfilmene 101 dalmatinere (1996) og 102 Dalmatinere (2000). Glenn Close spilte rollen i filmene fra 1996 og 2000. 
I boken og alle filmene kidnapper Cruella dalmatiner-valper for å tjene penger på pelsen deres. Navnet Cruella de Vil er et ordspil på cruel, som er engelsk for grusom, og devil, som betyr djevelen. I noen oversettelser er Cruella de Vil kalt "Cruella De Mon".
Det amerikanske filminstituttet (AFI) har kåret Cruella de Vil til filmhistoriens 39. beste skurkefigur.
Varemagasin

Et varemagasin er en detaljforretning med mange avdelinger og et bredt vareutvalg. Store varemagasiner kalles gjerne varehus. Varemagasiner selger ofte klær, møbler, elektronikk samt utvalgte produkter som kosmetikk, fotografiutstyr, smykker, leker og sportsutstyr. Frem til 1900 var det forbudt å etablere varehus i Wien, fordi man antok dette vil skape problemer for byens småbutikker. Dengang levde mer enn halvparten av Wiens befolkning av å drive sin egen forretning.
Noen varemagasiner er spesialisert innen én bransje, for eksempel som glass- eller skotøymagasin.
Carl Boenish

Rekord og dødsfall i Trolltindene

Carl og Jean Boenish satte verdensrekord med et hopp fra Trollspiret (1650 moh.) øverst på Trollveggen 6. juli 1984. Det var til da det høyeste BASE hopp noen hadde gjort (målt som høydeforskjell fra utsprangsstedet til landingsstedet). Ved Bruraskaret har Trollveggen et fritt fall på omkring 600 meter (hopperne kunne falle i 8-10 sekunder før de åpnet skjermen), mens ved Trollspiret er veggen 1000 meter høy. Carl Boenish omkom da han hoppet i fallskjerm fra Stabben i Trolltindane, Romsdalen, 7. juli 1984, dagen etter rekordhoppet. Det er uklart hvorfor han valgte å hoppe fra Stabben, den opprinnelige planen skal ha vært å hoppe fra Bruraskaret. Ingen hadde hoppet fra Stabben før. Ifølge filmen Sunshine Superman var hoppet fra Stabben trolig en innskytelse da han sammen med lokale hjelpere passerte baksiden av Stabben på vei til Bruraskaret. De hadde undersøkt Stabben noen dager tidligere og konkludert med at den ikke var egnet.
Hans kone Jean Boenish gjennomførte et vellykket hopp fra Bruraskaret i Trolltindene to dager etter dødsulykken. Ekteparet Boenish var i Romsdalen med et stort team fra TV-kanalen ABC. Opptakene skulle brukes i et TV-program om Guinness rekordbok med David Frost og Kathie Lee Johnson (senere kjent som Kathie Lee Gifford). Ekteparet Boenish ventet omkring 10 dager på gode værforhold før rekordhoppet. Blant de lokale guidene var Arne Randers Heen.
540-årene

-- 540 -- 541 -- 542 -- 543 -- 544 -- 545 -- 546 -- 547 -- 548 -- 549
Tiårsoversikt
Knirkestemme

Knirkestemme eller laryngalisering er en form for fonasjon (måte å bruke stemmebåndene på) der pyramidebruskene i strupehodet dras tettere sammen enn normalt og stemmeleppene strammes ekstra opp. Det gjør at luftgjennomstrømmingen blir lavere og vibrasjonsfrekvensen går ned til omkring 20–50 pulser per sekund. Samtidig blir trykket under strupehodet høyere, slik at energien i hver stemmeleppeåpning er høyere enn normalt. Resultatet blir en «knirkende», saglignende lyd i stemmen.
Knirkestemme kan brukes ekstralingvistisk, det vil si i tillegg til vanlige ord og tegn, for eksempel for å signalisere at man er trøtt og sliten, eller det kan ha en betydningsskillende funksjon. Den blir også brukt av sangere ved oppvarming av stemmen.
Stemmekvaliteten er karakteristiske trekk ved en persons tale, og en lettere anstrengt knirkestemme kan fortelle noe om personlighet, alder og helse. Noen norske språkforskere har påpekt at unge voksne menn med høyere teoretisk utdannelse, særlig sivilingeniører fra Norges tekniske høgskole i Trondheim, tidligere påfallende ofte tilla seg knirkestemme, kanskje for å virke eldre, mer nøkterne og klokere, eller fordi stemmebruken var en ubevisst del av en slags fagatferd.
I det 21. århundre er knirkestemme blitt populært blant unge kvinner i USA. Kjendiser som Kim Kardashian og Paris Hilton bruker slik stemme. Knirkestemme er også blitt mye vanligere i Norge, selv om fenomenet har forekommet lenge, blant annet i nordnorske dialekter.
I noen språk har knirkestemme fonemisk betydning. Bruk eller fravær av knirkestemme kan skille mellom to ord. Det danske stød er et eksempel på knirkestemme med fonemisk betydning.
Pizza Grandiosa

Pizza Grandiosa, ofte bare kalt Grandiosa eller «Grandis», er en dypfryst pizza lansert 11. februar 1980 av ferdigmatprodusenten Nora Industrier. I dag (2015) produseres den av Stabburet på Stranda i Møre og Romsdal.
I perioden 1980 til 2011 har det blitt solgt ca. 370 millioner Grandiosapizzaer. Pizza Grandiosa har en frossenpizzamarkedsandel i Norge på rundt 50 prosent som er rundt 28 millioner «Grandiosaer» årlig.
I Sverige selges Grandiosa av Procordia Food.

Ingredienser

Den nøyaktige oppskriften er hemmelig, men den består i all hovedsak av hvetemel, Jarlsbergost (21,4 %), vann, «pizzakjøtt» og soyaprotein. Det såkalte pizzakjøttet er en farse som inneholder bl.a 40 % storfekjøtt, vann, soyaprotein, krydder og konserveringsmiddel. Etter 1997 ble det i en periode brukt gelatin som bindemiddel i farsen.

Historie og markedsføringstiltak

Pizza Grandiosa ble lansert i 1980. I 1993 begynte salget å ta av. I 1994 passerte produksjonen 100 000 pizzaer per dag. 
I 2005 var Grandiosa Norges mest solgte frossenpizza.
I 2006 ble Grandiosa Lørdagspizza lansert sammen med sangen «Respekt for Grandiosa». Sangen lå øverst på VG-lista i åtte uker og ble lastet ned som ringetone til mobil over 700 000 ganger. Den har også blitt lastet ned én million ganger over internett, 200 000 lastet den ned fra utenlandske ip-adresser.

Eksport av Grandiosa

Grandiosa selges i Finland og Sverige, hvor Orkla har markedsførings- og distribusjonsapparat i frossenpizzasegmentet.
I Finland selges disse variantene av den originale Grandiosa-pizzaen: Grandiosa Original, Grandiosa Original 2 pk., Grandiosa Hawaii, Grandiosa Kjøttdeig og Løk og Grandiosa Pepperoni.
I Sverige selges flere varianter av den originale Grandiosa-pizzaen.

Norgesmesterskap i Grandiosa-spising

11. oktober 2006 ble det arrangert norgesmesterskap i Grandiosa-spising under UKA i Ås. Konkurransen gikk ut på å spise en hel Pizza Grandiosa raskest mulig. 
Det ble gjennomført delfinaler i Bergen, Tromsø, Trondheim, Sogndal, Stavanger, Oslo og Ås, før finalen ble holdt under UKA på Ås. Hovedpremien var en fryser ferdig lastet med Grandiosa, og vinnerne ble Claus Liland i herreklassen med tiden 1:37.4 og Silje Kristine Kristiansen i dameklassen på tiden 2:58.7.
15. oktober 2008 ble det på ny arrangert norgesmesterskap i Grandiosa-spising under UKA i Ås.

Dagligvareprisen

4. september 2008 ble utviklingen av Pizza Grandiosa belønnet med Dagligvareprisen. Prisen ble tildelt Leif Frode Onarheim, Ivar Moss og Arnold Harang. Onarheim var konsernsjef  i Nora Industrier, mens Moss var fabrikksjef på konsernets fabrikk på Stranda. Harang utviklet markedsføringen og distribusjonen av Grandiosa.
Pitjantjatjara

Hellige plasser

De hellige plassene Uluru (Ayers Rock) og Kata Tjuta var åndelig og rituelt svært viktige for anangu.
Domkirkegaten (Bergen)

Domkirkegaten ligger sentralt i Bergen by, like sørøst for Torget ved Vågen. Johan Sebastian Welhaven (1807–1872) vokste opp i Domkirkegaten, som har navn etter Bergen domkirke.
Tidligere het Domkirkegaten Nydam og en stund også Brogaten, et minne om den tiden da Vågen gikk helt inn til strøket rundt domkirken. En bro førte fra domkirken til Allehelgenskirken på andre siden. I 1557 gav Kristoffer Valkendorff ordre om å fylle igjen denne biten av Vågen med stein tatt nettopp fra Allehelgenskirken. Det er mulig han brukte stein fra samme kirken da han oppførte sin privatbolig, som nå er det gamle rådhuset i Bergen.
Ludvig Holberg bodde som tenåring flere år i strøket, hos sin morbror og pleiefar Peder Lem. Peder Lems hus lå ved siden av Dorothe Engelbretsdatters hus, på hjørnet av «Broen» (våre dagers Domkirkegaten) og «Marken» (våre dagers Kong Oscarsgate). (Kong Oscarsgate videre i retning av Bryggen, het dengang «Skreddergaten».)
Boksing under de britiske imperie- og samveldeleker 1954

Boksing under de britiske imperie- og samveldeleker 1954. Boksing var en av flere sporter under de femte britiske imperie- og samveldeleker (British Empire and Commonwealth Games) som ble arrangert i Vancouver i Canada. De fire foregående lekene het de britiske imperielekene (British Empire Games). Det var ti vektklasser, kun for menn i boksekonkurransene som ble avviklet i perioden 30. juli til 7. august 1954.
Feelings

Norsk versjon

Jan Thoresen har skrevet en norsk tekst. På norsk bærer den tittelen «Feeling».
Punjab

Punjab (punjabi: ਪੰਜਾਬ, پنجاب, urdu: پنجاب, hindi: पंजाब), også skrevet Panjab (persisk: پنجاب, panj-āb, «fem vann (elver)», uttales pandjaab) er en region i Asia.
Tidligere var området en enhetlig stat, men er nå splittet mellom India og Pakistan. Den indiske delen dekker (etter utskillelsen av den nye provinsen Haryana på 44 212 km² i 1966) et område på 50 362 km², mens regionen i Pakistan har et areal på 205 344 km². Befolkningen er 24 millioner (2000) i India og ca. 79,4 millioner (2003) i Pakistan.
Navnet Punjab betyr «landet med fem elver» og er satt sammen av de persiske ordene panj som betyr «fem» og aab som betyr «vann». Elvene, som alle ligger i elva Indus' nedbørfelt, er Beas, Chenab, Jhelum, Ravi og Sutlej. De fem elvene samler seg etterhvert i elva Panjnad (som kommer av panj (som ovenfor) og nadi, som også kan bety «kanal» eller «elv»), som munner ut i Indus nær byen Mithankot.
Punjab, både den indiske og pakistanske delen, er et kornkammer. Sukkerrør, korn, ris og annen mat dyrkes her og de fleste innbyggerne jobber i landbruket.
Det var også her sikh-religionen startet.
Project Bandaloop

Project Bandaloop er ei kjent dansegruppe fra USA. Gruppa er kjent for sine opptredener i det som på engelsk kalles aerial dance, det vil si dans og akrobatiske øvelser på steder som fasader, TV-tårn og fjellvegger. Gruppa bruker noe av det samme utstyret som brukes til rappellering for å få til dette. Gruppa utforsker forholdet mellom bevegelser og tyngdekraften og søker å stimulere publikums bevissthet på deres naturlige og konstruerte omgivelser. Danserne, klatrerne og tilriggerne har opptrådt for nesten en halv million mennesker i store deler av verden. Gruppa besøkte Stavanger i anledning dronning Sonjas 70-årsdag 4. juli 2007 og opptrådte i Gloppedalsura i forbindelse med Stavanger2008 i august 2008.
Julie Benz

Oppvekst

Benz ble født i Pittsburgh i Pennsylvania. Hennes far var kirurg. Moren var kunstløper. Familien bosatte seg i nærheten Murrysville da Benz var to år, og hun begynte med skøyter da hun var tre. Hun deltok det amerikanske juniormesterskapet i isdans med sin partner David Schilling i 1988. Hennes eldre bror og søster, Jeffrey og Jennifer, vant juniormesterskapet året før i 1987, og konkurrerte internasjonalt. Da Benz fylte 14 år, fikk hun utmattelsesbrudd i høyre legg og måtte ta pause fra isdansen. Hun vokste opp i Murrysville, Pennsylvania, og ble uteksaminert fra videregående skole Franklin Regional High School. Senere tok hun eksamen ved New York University.
Gump

Gumpen er fuglenes bakpart, altså den delen stjerten vokser ut fra. Gumpen deles i overgump (oversiden av bakparten) og undergump (undersiden av pakbarten). Hos mange fuglearter har fjærene på gumpen en klart avvikende farge og tegning i forhold til fjærene på resten av ryggen.
På dorsalsiden av gumpen sitter gumpkjertelen, en hudkjertel. Og på ventralsiden kloakkåpningen.
Kabaddi under Asialekene 1990

Kabaddi under Asialekene 1990. Kabaddi var en av flere sporter under de ellevte Asialekene som ble arrangert i Beijing i Kina. Det var første gangen Kabaddi var med på programmet i Asialekene. Det var seks lag som deltok, og turneringen ble avviklert i perioden 23. til 28. september 1990.